Versoening, die Gelofte van 1838 en die Afrikaner se plek in SA | Maroela Media
"Meeste mense in Suid-Afrika soek vrede en 'n veilige toekoms vir hulle kinders. Hulle soek ook die reg om hulself te wees, as byvoorbeeld Afrikaners, in 'n land met baie tale en kulture. Is dit te veel gevra?" Só het dr. Pieter Mulder, VF Plus-leier, in 'n toespraak naby Bothaville in die Vrystaat gesê.
"Geforseerde versoening en nasiebou het nog nêrens in die wêreld gewerk nie. Versoening volg makliker wanneer geen groep of individu bedreig, onderdruk of gemarginaliseer in die land voel nie," het hy gesê.
Mulder het ook sy kommer uitgespreek oor die wyse waarop die Afrikaner se geskiedenis tans oorwegend negatief en eensydig aangebied word. Hy het spesifiek verwys na die veldtogte om Afrikaner-standbeelde soos dié van Paul Kruger en Louis Botha te verwyder. "Suid-Afrika is 'n ekonomiese reus in Afrika. Suid-Afrika het in 1994 die beste infrastruktuur in Afrika gehad.
Afrikaners het oor eeue 'n belangrike rol gespeel om dit moontlik te maak. Ek vra vir 'n gebalanseerde aanbieding van die Afrikaner se geskiedenis en van sy rol in Suid-Afrika. Natuurlik het ons foute in die verlede gemaak, maar ons het ook 'n baie groot bydrae tot die ekonomiese krag en sukses van hierdie land gemaak. 'n Bydrae wat erken moet word en waarop ons trots kan wees," het hy gesê.
"So staan Versoeningsdag en die jaarlikse herdenking van die 1838-gelofte nie byvoorbeeld teenoor mekaar nie. Dit is 'n fout om Afrikaners te probeer forseer om tussen die twee te kies – want albei is moontlik," het Mulder bygevoeg.
"Werklike versoening lê daarin om die regte balans tussen dit wat ons as individue gemeen het en daar waar ons kultureel van mekaar verskil, te vind. As versoening in Suid-Afrika beteken dat die verskillende volke en kultuurgroepe dit wat hulle eie is, moet vernietig en opoffer, dan is die versoeningsresep verkeerd. Dit is nie werklike versoening nie, maar gedwonge assimilasie en kulturele uitwissing."
Geloftedag Pieter Mulder Versoeningsdag VF Plus
16 Desember is die dag waarop die gelofte tot stand gekom het. Dit sal en kan nooit versoeningsdag wees nie. As daar werklik 'n behoefte is vir versoening enige ander dag asb.
'n Gelofte aan God is deur ons voorsate gemaak wat bindend op ons nageslagte is. Ek stem saam, Geloftedag kan eenvoudig nie ook versoeningsdag wees nie. Hoe versoen jy met die bose?
Willem Hendrik Pretorius
Ek voel ons Afrikaner kort een leier wat ons verteenwoordig. Ons moet ons Gelofte na kom ek ons GOD eerbiedig.
Op moet weet hoe ons hier gekom het en wat ons voorvaders deurgemaak het vir ons vryheid en kennis.
Pieter vreiheid,vrede en geluk le in die geskiedenis so oud as wat die gelofte is. Niemand van ons kan gister se stukke weer heel nie my vriend,dan praat ek nie eens oor die wyse waarop gelofte dag nou gevier word nie, drank braaivleis en en. God sal hom nooit met die tiepe duisternis laat vergelyk nir
Die ideologie van die regering, verskil hemelsbreed van die pleidooi van die Vryheidsfront vir die bevolkingsgroepe van die land(met respek gese). Die regering se primere doel is om hierdie land in 'n kommunistiese staat te verander en as ons,ons oe uitvee het Rusland sy kleim afgesteek met China wat ook nie gaan terugstaan. Rusland en China se al hoe meer betrokkenheid, is nie om dowe neute nie. Ek gee maar net my beskeie opinie. My hart huil oor hierdie mooi land van ons. As my afrikaner volk en ander volke wat in vrede wil saamwoon in hierdie mooi land, tot… Lees meer »